ศาสตรา ศรีปาน

นายศาสตรา ศรีปาน (ชื่อเล่น : กอล์ฟ) (เกิด 4 มิถุนายน พ.ศ. 2525) สมาชิกสภาผู้แทนราษฎรจังหวัดสงขลา 2 สมัย

ประวัติ 
ศาสตรา ศรีปาน เกิดเมื่อวันที่ 4 มิถุนายน พ.ศ. 2525 เป็นบุตรของนายชัยเวทย์ และ นางกัลยา ศรีปาน (นามสกุลเดิม : บุญเลิศ) สำเร็จการศึกษาระดับประถมศึกษา จาก โรงเรียนแสงทองวิทยา มัธยมศึกษา จาก โรงเรียนหาดใหญ่วิทยาลัย และระดปริญญาตรี ศิลปศาสตรบัณฑิต สาขาภาษาอังกฤษธุรกิจ จาก มหาวิทยาลัยหาดใหญ่  สถานภาพโสด

การทำงาน
ศาสตราเป็นนักธุรกิจเจ้าของกิจการ ทั้งในประเทศไทยและต่างประเทศ รวมถึงการเป็นผู้บริหารโรงเรียน ทั้งโรงเรียนบุญเลิศนุสรณ์ และ โรงเรียนศรีปัญญานุรักษ์

งานการเมือง 
ศาสตรา ได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2562 สังกัดพรรคพลังประชารัฐ โดยสามารถเอาชนะนายภิรพล ลาภาโรจน์กิจ จากพรรคประชาธิปัตย์ ไปได้ และได้รับเลือกติดต่อกัน รวม 2 สมัย

สมาชิกสภาผู้แทนราษฎร 
ศาสตรา ศรีปาน ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดสงขลา สังกัดพรรคพลังประชารัฐ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดสงขลา สังกัดพรรครวมไทยสร้างชาติ

กระแสวิพากษ์วิจารณ์ 
เจ้าของวาทกรรม "ประชาชนโง่ เราจะตายกันหมด" โดยเขาได้โพสต์ข้อความนี้ในเพจเฟสบุ๊คของเขา จนเกิดเป็นกระแสวิพากษ์วิจารณ์กันเป็นจำนวนมาก และเขาได้ออกมาขอโทษในภายหลัง

เครื่องราชอิสริยาภรณ์

อ้างอิง 

บุคคลจากจังหวัดสงขลา
นักธุรกิจชาวไทย
นักการเมืองไทย
สมาชิกสภาผู้แทนราษฎรจังหวัดสงขลา
พรรคพลังประชารัฐ
พรรครวมไทยสร้างชาติ
บุคคลจากโรงเรียนแสงทองวิทยา
บุคคลจากโรงเรียนหาดใหญ่วิทยาลัย
บุคคลจากมหาวิทยาลัยหาดใหญ่
ผู้ได้รับเครื่องราชอิสริยาภรณ์ ท.ม.